המירוץ לבניית המטאוורס נמצא בתחילתו והטכנולוגיה הזאת עדיין לא הבשילה למוצר סופי ומוגמר. מדובר רק בחזון כללי שייקח עוד כמה שנים טובות לשכלל ולפתח וכנראה המכשיר שיאפשר לנו להיכנס ולצלול לתוך המטאוורס עדיין לא הומצא. אם וכאשר חזון המטאברס יתממש בעתיד,  רוב הסיכויים שהגישה ליקום הוירטואלי תהיה באמצעות קסדת מציאות מדומה משוכללת, משקפיים חכמים נוחים וקומפקטיים, עדשות מגע מיוחדות או אפילו שבב מתקדם שיושתל במוח שלנו. כל מה שנשאר זה לחכות בסבלנות ולראות מה צופן לנו העתיד.